“Oʻzbekiston Respublikasi Markaziy banki tomonidan banklar va ularning filiallarida inspeksiya (tekshirish) oʻtkazish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2025-10-03)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlari hamda Oʻzbekiston Respublikasi Vazirlar Mahkamasining 2024-yil 11-sentabrdagi 562-son “Qonunchilik hujjatlarida korrupsiyaviy omillarni bartaraf etish hamda normativ-huquqiy hujjatlarni korrupsiyaga qarshi ekspertizadan oʻtkazish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2011-yil 12-martdagi 8/1-son “Oʻzbekiston Respublikasi Markaziy banki tomonidan banklar va ularning filiallarida inspeksiya (tekshirish) oʻtkazish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2217, 2011-yil 14-aprel) (Oʻzbekiston Respublikasi qonun hujjatlari toʻplami, 2011-y., 15-son, 157-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning nomi va 1-bandidagi “banklar va ularning filiallarida” degan soʻzlar “banklarda” degan soʻz bilan almashtirilsin. 2. Nizomda: 1) nomi va 1-banddagi “banklar va ularning filiallarida” degan soʻzlar “banklarda” degan soʻz bilan almashtirilsin; 2) muqaddima quyidagi tahrirda bayon etilsin: “Mazkur Nizom Oʻzbekiston Respublikasining Markaziy banki (bundan buyon matnda Markaziy bank deb yuritiladi) tomonidan banklar, shu jumladan ularning filiallari, bank xizmatlari ofislari hamda bank xizmatlari markazlarida (bundan buyon matnda bank deb yuritiladi) inspeksiya (tekshiruv) oʻtkazish tartibini belgilaydi.”; 3) 2 va 7-bandlardagi “Banklar va ularning filiallarida” degan soʻzlar “Banklarda” degan soʻz bilan almashtirilsin; 4) 3-bandda: ikkinchi xatboshi quyidagi tahrirda bayon etilsin: “kompleks inspeksiya qilish (tekshirish) — banklarning haqiqiy moliyaviy ahvolini va bank faoliyatiga xos boʻlgan xavf-xatarlarni bevosita joyiga chiqish orqali oʻrgangan holda ularning faoliyatiga umumiy baho berish maqsadida inspeksiya (tekshirish) oʻtkazilishini koʻzda tutuvchi nazorat turi;”; uchinchi va beshinchi xatboshilardagi “bank va (yoki) uning filiallarida” degan soʻzlar “banklarda” degan soʻz bilan almashtirilsin; 5) 4-bandda: birinchi va yettinchi xatboshilardagi “banklar va ularning filiallari” degan soʻzlar “banklar” degan soʻz bilan almashtirilsin; ikkinchi xatboshidagi “banklar va ularning filiallarini” degan soʻzlar “banklarni” degan soʻz bilan almashtirilsin; uchinchi xatboshi quyidagi tahrirda bayon etilsin: “banklar faoliyatiga xos tavakkalchilikni baholash, iqtisodiy normativlarga rioya qilinishi, ularga belgilangan meʼyorlarning toʻgʻri hisoblanishi ahvolini tekshirish. Bunda tashqi omillarning bank moliyaviy holatiga taʼsirini aniqlash nuqtai nazaridan hamda bank kapitali, aktivlari sifati, boshqaruvi, daromadlari hamda likvidliligini tekshirish;” toʻrtinchi va oltinchi xatboshilardagi “banklar va ularning filiallarida” degan soʻzlar “banklarda” degan soʻz bilan almashtirilsin; 6) 5-banddagi “banklar va ularning filiallari” degan soʻzlar “banklar” degan soʻz bilan almashtirilsin; 7) 6-banddagi “banklar va ularning filiallarida” va “banklar va ularning filiallari” degan soʻzlar tegishli ravishda “banklarda” va “banklar” degan soʻzlar bilan almashtirilsin; 8) 8-bandning birinchi xatboshisi va V bobning nomidagi “Banklar va ularning filiallarini” degan soʻzlar “Banklarni” degan soʻz bilan almashtirilsin; 9) 12-band quyidagi tahrirda bayon etilsin: “12. Kompleks inspeksiya qilish (tekshirish)lar yoki alohida masalalar yuzasidan inspeksiya qilish (tekshirish)lar davomida aniqlangan xato va kamchiliklarni banklar tomonidan bartaraf etilishi ustidan nazorat tartibida tekshirish masofadan nazorat qilish natijalariga koʻra ilgarigi tekshirishda koʻrsatilgan qoidabuzarliklarning bartaraf etilmaganligi yoki ularning bartaraf etilganligi haqidagi maʼlumotlar taqdim etilmaganligi yoxud haqqoniy boʻlmagan maʼlumotlar taqdim etilganligi aniqlanganda Markaziy bankning Bank nazorati qoʻmitasi qaroriga asosan oʻtkazilishi mumkin.”; 10) 16-banddagi “filiallari” degan soʻz “boʻlinmalari” degan soʻz bilan almashtirilsin; 11) 20-bandda: birinchi xatboshi quyidagi tahrirda bayon etilsin: “20. Banklarda kompleks inspeksiya qilish (tekshirish) Markaziy bankning farmoyishi asosida tayinlanadi.”; ikkinchi xatboshidagi “banklar va ularning filiallarini” degan soʻzlar “banklarni” degan soʻz bilan almashtirilsin; 12) 22-band quyidagi tahrirda bayon etilsin: “22. Banklarni inspeksiya (tekshirish)dan oʻtkazuvchi tekshiruv guruhining tarkibi va uning rahbari, bajariladigan ishlar hajmi va xususiyati, boʻlinmalar tarmogʻining kengligi inobatga olingan holda Markaziy bank yoki uning hududiy bosh boshqarmalarining farmoyishiga ilova tariqasida tasdiqlanadi.”; 13) 26-banddagi “bank hamda uning filiallari” degan soʻzlar “bank” degan soʻz bilan almashtirilsin; 14) 27-band quyidagi tahrirda bayon etilsin: “27. Dalolatnoma tekshiruv guruhi rahbari hamda inspeksiya (tekshirish) tayinlangan bank rahbari, shtat jadvalida bosh buxgalter nazarda tutilgan hollarda bosh buxgalter yoki boshqa xodimlar tomonidan imzolanadi. Bunda, bank rahbari, bosh buxgalter yoki boshqa xodimlar dalolatnomani imzolashdan bosh tortgan hollarda, dalolatnoma tekshiruv guruhi rahbari va tekshiruv guruhining kamida bir aʼzosi tomonidan imzolanadi.”; 15) 28-banddagi “bank va uning filialiga” degan soʻzlar “bankka” degan soʻz bilan almashtirilsin; 16) 29-bandda: ikkinchi xatboshidagi “bank va uning filiallari” degan soʻzlar “bank” degan soʻz bilan almashtirilsin; beshinchi xatboshidagi “banklar va ularning filiallari rahbari” degan soʻzlar “bank rahbari” degan soʻzlar bilan almashtirilsin; oltinchi xatboshidagi “bank va uning filiallarining rahbarlari” degan soʻzlar “bank rahbari” degan soʻzlar bilan almashtirilsin; yettinchi xatboshidagi “bank va uning filiallari rahbarlari” degan soʻzlar “bank rahbari” degan soʻzlar bilan almashtirilsin; sakkizinchi xatboshi chiqarib tashlansin; 17) 30-bandda: uchinchi xatboshidagi “bank va uning filiallari” degan soʻzlar “bankka uning” degan soʻzlar bilan almashtirilsin; toʻrtinchi xatboshidagi “bank yoki uning filiali” degan soʻzlar “bank” degan soʻz bilan almashtirilsin; sakkizinchi xatboshidagi “bank va uning filiallaridan” degan soʻzlar “bankdan” degan soʻz bilan almashtirilsin; 18) VI bobning nomidagi “bank va uning filiallarining” degan soʻzlar “bankning” degan soʻz bilan almashtirilsin; 19) 31-bandda: birinchi xatboshidagi “bank va uning filiallari” degan soʻzlar “bank” degan soʻz bilan almashtirilsin; yettinchi xatboshidagi “Banklar va ularning filiallari” degan soʻzlar “Banklar” degan soʻz bilan almashtirilsin; 20) 32-bandda: birinchi xatboshidagi “bank va uning filiallari” degan soʻzlar “bank” degan soʻz bilan almashtirilsin; oltinchi xatboshidagi “Banklar va ularning filiallari” degan soʻzlar “Banklar” degan soʻz bilan almashtirilsin; 21) 33-banddagi “Bank va uning filiallarida” degan soʻzlar “Bankda” degan soʻz bilan almashtirilsin; 22) 34-band quyidagi tahrirda bayon etilsin: “34. Inspeksiya (tekshirish) hisoboti uch nusxada tuzilib, ularning har biri tekshiruv guruhi rahbari va aʼzolari, inspeksiya (tekshirish) oʻtkazilgan bank rahbari, shuningdek shtat jadvalida bosh buxgalter nazarda tutilgan hollarda bosh buxgalter tomonidan imzolanadi.”; 23) 35-banddagi “Bank va (yoki) uning filiali rahbari yoxud” degan soʻzlar “Inspeksiya (tekshirish) oʻtkazilgan bank rahbari va (yoki)” degan soʻzlar bilan almashtirilsin; 24) 36 va 37-bandlardagi “bank va (yoki) uning filiali rahbari yoxud” degan soʻzlar “bank rahbari va (yoki)” degan soʻzlar bilan almashtirilsin; 25) 38-bandda: birinchi xatboshidagi “banklar va ularning filiallaridagi” degan soʻzlar “banklardagi” degan soʻz bilan almashtirilsin; ikkinchi xatboshidagi “banklar yoki ularning filiallariga” degan soʻzlar “inspeksiya (tekshirish) oʻtkazilgan bankka” degan soʻzlar bilan almashtirilsin; 26) 39-bandda: birinchi xatboshidagi “banklar va ularning filiallaridagi” degan soʻzlar “inspeksiya (tekshirish) oʻtkazilgan filial, bank xizmatlari ofisi yoki bank xizmatlari markaziga” degan soʻzlar bilan almashtirilsin; ikkinchi xatboshidagi “banklarning filiallariga” degan soʻzlar “bankka” degan soʻz bilan almashtirilsin; uchinchi xatboshidan “bank filiallarida” degan soʻzlar chiqarib tashlansin; 27) 40-banddagi “bank va (yoki) uning filialida” degan soʻzlar “bankda” degan soʻz bilan almashtirilsin.